हार्ट अटैक को पहचानना हार्ट से असम्बद्ध कारणों पर विचार करें (Identify other symptoms) अपने दर्द का आकलन करना (Evaluating Your Pain)
हार्ट अटैक से सम्बद्ध दर्द बहुधा एक दबाव या निचुड़ने (pressure, or squeezing) का एहसास जैसा मालूम पड़ता है। यह हल्के दर्दनाक या बिलकुल ही दर्दहीन (जो "साइलेंट हार्ट अटैक्स" में होता है) से लेकर भयंकर दर्दनाक, जिसे लोग तीव्रता के आधार पर 10 में से 10 अंक देते हैं, तक हो सकता है। दर्द अधिकांशतः सीने के क्षेत्र में होता है और बाँईं बांह में, जबड़ों तक या आपके पीठ तक पहुँच सकता है। हृदय प्रकरण के दौरान बांह, जबड़े, गर्दन और पीठ के दर्द के अतिरिक्त आप अन्य लक्षणों को भी देख सकते हैं। इनमें ये लक्षण शामिल हैं:  जी मिचलाना (Nausea) सिर घूमना या चक्कर आना (Lightheadedness or dizziness) ठंडा पसीना आना (Cold sweating) सीने में कसाव के कारण सांस फूलना या सांस लेने में कठिनाई होना यदि दर्द के साथ-साथ आप ऊपर दिए गए लक्षणों में से किसी का भी अनुभव करते हैं तो, हार्ट अटैक (heart attack) की संभावना को खारिज करने के लिए, डॉक्टर से यथाशीघ्र संपर्क करना ही सर्वोत्तम होगा। यदि आप अपने वर्तमान स्थिति के बारे में संदेह में हैं तो बेहतर होगा कि आप अपनी एरिया की इमरजेंसी मेडिकल सर्विसेज (यदि कोई फोन नंबर है) को फोन करें या फिर 102 पर फोन करके ऐम्बुलेंस बुलालें ताकि आपको शीघ्रता से अस्पताल पहुँचाया जा सके और आगे इलाज हो सके। इस बात को हमेशा याद रखें कि यदि आपको हार्ट अटैक हुआ है तो आपके लिए समय बेहद महत्वपूर्ण है और चूंकि आपका जीवन खतरे में होता है इसलिए एक सेकेंड भी बर्बाद नहीं होना चाहिए।   ऐम्बुलेंस या डॉक्टर के आने की प्रतीक्षा के दौरान आप ऐस्पिरिन की 2 गोलियां (कुल 180mg) ले लें क्योंकि ये हार्ट अटैक की तीव्रता को कम कर सकते हैं। ऐस्पिरिन ब्लड क्लाट्स (clots) नहीं बनने देता है, और यह कोरोनरी आर्टरीज़ (हार्ट के घेरे हुई आर्टरीज़) में से किसी एक में उपस्थित एक ब्लड क्लाट ही होता है जिसके वजह से हार्ट अटैक शुरू होता है (तो ऐस्पिरिन ब्लड क्लाट को और अधिक खराब होने से रोकता है)। यदि आपको गैस्ट्रो इंटेस्टाइनल ब्लीड्स (G I Bleeds) होते हों या आपको ऐस्पिरिन से एलर्जी हो तो ऐस्पिरिन कदापि न लें। यदि आपके पास नाइट्रोग्लिसरीन हो तो ऐम्बुलेंस के आने तक उसे भी ले लें।  यह सीने के दर्द को कम कर सकता है और अस्पताल पहुँचने तक आपको तकलीफ़ों का सामना करने में सहायता दे सकता है (अस्पताल पहुँचने पर डॉक्टर आपको मोर्फीन (morphine) जैसी अतिरिक्त दर्दनाशक दवा दे सकते हैं)। यदि आपने पिछले 24 घंटों में वियाग्रा (Viagra) या लेविट्रा (Levitra) लिया हो या पिछले 48 घंटों में सियालिस (Cialis) लिया हो तो नाइट्रोग्लिसरीन कदापि न लें। यह ब्लड प्रेशर को खतरनाक स्तर तक घटा सकता है तथा अन्य जटिलताएँ भी उत्पन्न कर सकता है। यदि आपने उपरोक्त समयावधि में उक्त दवाएं ली हों तो अपने डॉक्टर तथा अन्य सहायकों को इस बारे में अवश्य बताएं। यदि आपको लगता है कि आपको हार्ट अटैक हुआ हो सकता है तो इसकी पुष्टि के लिए आपका डॉक्टर कई सारे टेस्ट करवाएगा। आपके हार्ट की लयबद्धता (heart's rhythm) के आकलन के लिए आपका ईसीजी (ECG) करवाया जाएगा; यदि हार्ट अटैक हुआ होगा तो उसमें अनियमितता दिखने लगेगी। आपके ब्लड टेस्ट किए जाएंगे जो मुख्यतया, आपके खून में कार्डियक एंज़ाइम्स के बढ़ोत्तरी की जांच के लिए होगा और जो हार्ट पर तनाव बढ़ने का सूचक होता है।  आपके लक्षणों के आधार पर, और डॉक्टर अपने डायग्नोसिस में कितना स्पष्ट है, इसके आधार पर आपके अतिरिक्त डायग्नोस्टिक परीक्षण कराए जा सकते हैं जिसमें ईकोकार्डिओग्राम, सीने का एक एक्स-रे, एक ऐंजिओग्राम और/या एक एक्सर्साइज़ स्ट्रेस टेस्ट शामिल हो सकते हैं। यदि आपका दर्द आपके गर्दन या पीठ के ऊपरी भाग को हिलाने से और बढ़ जाता है तो सर्वाईकल स्पांडिलोसिस भी हो सकता है। बाँईं बांह के दर्द के सबसे संभावित सामान्य कारणों में से ये एक है। 65 वर्ष से ऊपर के 90% से अधिक लोगों में सर्वाईकल स्पांडिलोसिस के प्रमाण मिलते हैं। रीढ़ की हड्डी (खासकर आपके गर्दन के एरिया में) में आयु बढ़ने के साथ होने वाले घिसाव के लिए प्रयोग किया जाने वाला यह एक सामान्य नाम है। ज्यों-ज्यों डिस्क्स निर्जलीकृत होते हैं और सिकुड़ते हैं, सर्वाईकल स्पांडिलोसिस होने लगता है। यह आयु बढ़ने के साथ और खराब होता जाता है क्योंकि पीठ का एरिया घिसता रहता है।   आपके गर्दन और ऊपरी रीढ़ में मूवमेंट से होने वाले दर्द का कारण निर्धारित किया जा सकता है। यदि मूवमेंट के साथ दर्द बढ़ता है तो यह संभवतः सर्वाईकल स्पांडिलोसिस से सम्बद्ध होता है। रीढ़ की हड्डी या गर्दन के मूवमेंट से या उस पर दबाव डालने से हार्ट अटैक का दर्द न तो घटता है और न ही बढ़ता है। यदि मूवमेंट से या दबाव डालने से दर्द बढ़ता है और आपमें अन्य कोई लक्षण नहीं है तो इस बात की अधिकतम संभावना होती है कि ये सर्वाईकल स्पांडिलोसिस ही है। तथापि, यह फिर भी एक गंभीर स्थिति होती है जिसे आपको अपने डॉक्टर को बताना चाहिए। यदि आपके कंधा हिलाने से आपके बांह का दर्द बढ़ता है तो ये वास्तव में शोल्डर आर्थ्राइटिस हो सकता है। अधिकांश मरीज जो आकस्मिक चिकित्सा विभाग में इस भय के साथ आते हैं कि उन्हें हार्ट अटैक हुआ है, वास्तव में इसी बीमारी के शिकार होते हैं। यह एक ऐसे बीमारी है जो हड्डी के ऊपर के कवर (कार्टिलेज) को नष्ट कर देता है। जैसे-जैसे कार्टिलेज नष्ट होता जाता है, हड्डियों के बीच की रक्षात्मक जगह कम होने लगती है। मूवमेंट के दौरान हड्डियाँ एक दूसरे से रगड़ खाती हैं जिसके कारण कंधे में और/या बाँईं बांह में दर्द होता है।  यद्यपि, शोल्डर के आर्थ्राइटिस का कोई इलाज मौजूद नहीं है तथापि, दर्द निवारण के बहुत सारे चिकित्सीय विकल्प उपलब्ध हैं। यदि आपके लक्षण इसी ओर इशारा करते हैं तो चिंता न करें। यह सुनने में गंभीर लगता है परंतु, इसकी वृद्धि रोकी जा सकती है। यदि आप बाँह से कोई काम न ले पा रहे हों तो, नर्व से संबन्धित किसी इंजरी के होने की काफी संभावना होती है। बांह की नर्व्ज़ गर्दन के निचले हिस्से में स्पाइनल कार्ड के लेवेल पर उठती हैं और एक नर्व बंडल बनाती हैं जिसे ब्रैकियल प्लेक्सस (brachial plexus) कहते हैं। यह बंडल विभाजित होकर बांह की नर्व्ज़ बनाता है। कंधे से लेकर हाथ तक नर्व को पहुंचा नुकसान कई तरह के दर्द पैदा करता है परंतु, आमतौर पर यह हाथ के कार्य करने की शक्ति (जैसे सुन्न होना, झुनझुनी या हाथ के मूवमेंट के रेंज में कमी होना) को नुकसान पहुँचने से सम्बद्ध होता है। बांह का दर्द नर्व के स्तर पर हो सकता है जिसका हार्ट से कोई लेना-देना नहीं होता है। यदि ये कुप्रभावित हैं तो, पेरिफेरल आर्टीरियल डिजीज (peripheral arterial disease) इसका कारण हो सकता है। यह एथीरोस्क्लेरोसिस (atherosclerosis) के कारण हो सकता है और धूम्रपान करने वालों में ज्यादा पाया जाता है।  यह जानने के लिए कि यही समस्या की जड़ है, आपका अपने डॉक्टर के पास फौरन जाना और ब्लड प्रेशर तथा हार्ट-रेट की जांच कराना, इस पहेली को हल कर देगा। पीछे के समय को याद करके देखें, शायद हाल ही में आपको लगी कोई चोट याद आ जाए। आपके बाँईं बांह का दर्द, हाथ या कंधे में लगी किसी हाल ही में लगी चोट से सम्बद्ध हो सकता है। यदि आपके बांह का दर्द बना रहता है और आपको उसका कोई संभावित कारण समझ में नहीं आ रहा हो तो अपने डॉक्टर से बात करें।  यदि बाँईं बांह में अचानक दर्द होने लगे, साथ में पसीना, आत्मविस्मृति तथा अन्य दर्द हो, तो तुरंत डॉक्टर से मिलें और उसे प्राणघातक परिस्थितियों को खारिज करने दें। यदि आपके बाँईं बांह का दर्द बहुत कम समय (सेकेंडों) के लिए होता है तो इसके हार्ट की वजह से होने की संभावना लगभग नहीं के बराबर होती है। उसी प्रकार, यदि दर्द बहुत लंबे समय (दिनों या हफ्तों) के लिए होता है तो भी उसके हार्ट से से सम्बद्ध होने की संभावना नहीं के बराबर ही होती है। तथापि, यदि दर्द कुछ मिनटों से लेकर कुछ घंटों में समाप्त हो जाता है तो यह हार्ट अटैक हो सकता है। यदि दर्द थोड़े-थोड़े देर पर हो रहा हो तो, डॉक्टर को बताने के लिए, किसी कागज पर हर बार के दर्द की अवधि और तीव्रता नोट कर लें। यह भी हार्ट से सम्बद्ध हो सकता है जिसमें तुरंत चिकित्सीय सहायता आवश्यक होगी।   यदि रीढ़ की हड्डी के बीच वाले हिस्से में मूवमेंट से दर्द घटता या बढ़ता है तो, संभवतया यह एक स्पाइनल डीजेनरेटिव डिस्क डिजीज़ के कारण हो सकता है, खास कर वृद्ध मरीजों में। हार्ट की वजह से इस तरह के दर्द के होने की संभावना नहीं होती है। उसी तरह, जब दर्द बांहों के जोरदार एस्कर्साइज़ के बाद शुरू हुआ हो तो, संभवतः इसकी उत्पत्ति मांसपेशियों में हुई होगी। प्रतिदिन इसके पैटर्न को देखें। किस क्रिया से यह बढ़ता हुआ प्रतीत होता है? एंजाइना एक ऐसा दर्द होता है जो हार्ट में पहुँचने वाले रक्त के प्रवाह के अपर्याप्त होने के कारण होता है। अक्सर, एंजाइना एक निचोड़ने या दबाव जैसा महसूस होता है; आप अपने कंधों, सीने, बांहों और पीठ में या अपने गले में दर्द का अनुभव कर सकते हैं। यह अपच की फीलिंग के समान हो सकता है।  यद्यपि, एंजाइना का केवल बाँईं बांह में ही होना अप्ररूपी (atypical) है तथापि, यह संभव है। आमतौर पर एंजाइना, दबाव बढ़ने पर, बढ़ जाता है चाहे भौतिक दबाव (जैसे कि कुछ सीढ़ियाँ चढ़ने के बाद का तनाव) या भावनाओं का दबाव (जैसे कि किसी जोरदार बहस या कार्य स्थल पर किसी मतभेद के बाद)।    यदि आपको शक है कि आपको एंजाइना हो सकता है तो देर करने के बजाय जल्दी से जल्दी किसी चिकित्सक से मिलें। यह हार्ट अटैक की तरह प्राणघातक तो नहीं होता है परंतु फिर भी इसके जांच और इलाज की आवश्यकता होती है। आपके बाँईं बांह में हो रहे दर्द के अतिरिक्त अन्य किसी हिस्से में हो रहे दर्द को भी नोट करें। आपके बाँईं बांह का दर्द, हार्ट से सम्बद्ध है या नहीं (और यह गंभीर है या नहीं), यह जानने के लिए यह सबसे सटीक तरीकों में से एक है । हार्ट अटैक के साथ ये भी हो सकते हैं:  सीने में अचानक उठा चुभने वाले दर्द जो आपके बाँईं बांह तक पहुँच रहा हो। वैसे तो ये दोनों बाँहों में महसूस हो सकता है परंतु हार्ट के ज्यादा नजदीक होने के कारण आमतौर पर यह बाँईं बांह में महसूस होता है। जबड़े में हो रहा दर्द एवं कसाव जो सामान्यतया निचले जबड़े में अनुभव होता है; यह केवल एक साइड में या दोनों ही साइड्स में हो सकता है। यह दर्द, दांतों के एक खराब दर्द की तरह महसूस हो सकता है। कंधों तक पहुँच रहा दर्द जो कंधे के इर्द-गिर्द और सीने के एरिया में भारीपन या दबाव जैसा महसूस होता है। सीने, जबड़े, गर्दन और बाँहों में हो रहे दर्द के कारण पीठ में हो रहा हल्का दर्द। नोट करें कि एक हार्ट अटैक “साइलेंट” भी हो सकता है जिसमें यह बिना तेज दर्द के होता है।
अपने दर्द के गुण का आकलन करें: दर्द से असम्बद्ध लक्षणों को देखें: यदि आप हार्ट अटैक के लक्षणों का अनुभव कर रहे हैं तो ऐम्बुलेंस बुलाने के लिए 102 पर फोन करें या अपने क्षेत्र के आकस्मिक चिकित्सा सेवाओं (यदि कोई फोन नंबर है) को फोन करें: सभी डायग्नोस्टिक परीक्षण करवाएँ: गर्दन के मूवमेंट के कारण हो रहे किसी दर्द को नोट करें: आपके कंधा हिलाने के साथ होने वाले दर्द की पहचान करें: किसी नर्व इंजरी के लक्षण को खोजें: अपने ब्लड प्रेशर और नब्ज़ की जांच करें: बांह के दर्द के वैकल्पिक डायाग्नोसिस पर विचार करें: समयावधि को नोट करें: समझ लीजिए कि आपके बाँईं बांह का दर्द एंजाइना से संबन्धित हो सकता है: अन्य लक्षणों की पहचान करें:
https://www.wikihow.com/Know-if-Left-Arm-Pain-Is-Heart-Related https://www.wikihow.com/Know-if-Left-Arm-Pain-Is-Heart-Related https://www.wikihow.com/Know-if-Left-Arm-Pain-Is-Heart-Related
Recognizing a Heart Attack Considering Non-Heart Related Causes Evaluating Your Pain